LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2006 M. KOVO 31 D. ĮSAKYMO NR. V-234 „DĖL ORTOPEDIJOS TECHNINIŲ PRIEMONIŲ IR MEDICINOS PRIEMONIŲ KOMPENSAVIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS TVARKOS APRAŠO PATVIRTINIMO“ PAKEITIMO

2024 m. gruodžio 31 d. Nr. V-1376

Vilnius

1.	P a k e i č i u Ortopedijos techninių priemonių ir medicinos priemonių kompensavimo Privalomojo sveikatos draudimo fondo biudžeto lėšomis tvarkos aprašą, patvirtintą Lietuvos Respublikos sveikatos apsaugos ministro 2006 m. kovo 31 d. įsakymu Nr. V-234 „Dėl Ortopedijos techninių priemonių ir medicinos priemonių kompensavimo Privalomojo sveikatos draudimo fondo biudžeto lėšomis tvarkos aprašo patvirtinimo“:

1.1	Papildau 9.12 papunkčiu:

„9.12. gydytojas odontologas.“

1.2	Pakeičiu 40 punktą ir jį išdėstau taip:

„40. Gydymą, kurio metu skiriami ir naudojami ortodontiniai aparatai, skiria ir taiko gydytojas ortodontas. Ortodontinę plokštelę kiekvienam žandikauliui ir ortodontinį treinerį turi teisę skirti gydytojas odontologas, atitinkantis Lietuvos medicinos normos 42:2023 „Gydytojas odontologas“, patvirtintos Lietuvos Respublikos sveikatos apsaugos ministro 2015 m. lapkričio 5 d. įsakymu Nr. V-1252 „Dėl Lietuvos medicinos normos 42:2023 „Gydytojas odontologas“ patvirtinimo“, 17 punkte nustatytus reikalavimus.“

2.	Nustatau, kad šis įsakymas įsigalioja 2025 m. sausio 1 d.

Sveikatos apsaugos ministrė	Marija Jakubauskienė